สภาฯผ่านร่างพ.ร.บ.ร่วมทุนฉบับใหม่
สภาฯผ่านร่างพ.ร.บ.ร่วมทุนฉบับใหม่ วางกรอบเข้มต้องแจงรายละเอียดโครงการให้รมต.เห็นชอบ
17 ต.ค. 2555

สภาฯผ่านร่างพ.ร.บ.ร่วมทุนฉบับใหม่ วางกรอบเข้มต้องแจงรายละเอียดโครงการให้รมต.เห็นชอบ
ที่ประชุมมีมติเอกฉันท์ 380 เสียงเห็นชอบกับร่างพระราชบัญญัติ (พ.ร.บ.) การให้เอกชนร่วมลงทุนในกิจการของรัฐ พ.ศ.... ซึ่งคณะกรรมาธิการวิสามัญพิจารณาเสร็จแล้ว จากนั้นจะส่งให้วุฒิสภาพิจารณาต่อไป สำหรับกฎหมายฉบับนี้มีสาระสำคัญ คือ กำหนดให้การทำแผนยุทธศาสตร์การให้เอกชนร่วมทุนในกิจการของรัฐ ต้องมีการรับฟังความเห็นจากหน่วยงานรัฐ ที่สำคัญการเสนอโครงการจะต้องให้หน่วยงานเจ้าของโครงการเสนอผลการศึกษาและวิเคราะห์โครงการต่อรัฐมนตรีว่าการกระทรวงเจ้าที่เป็นต้นสังกัดเพื่อพิจารณาเห็นชอบ ภายใน 60 วัน และหากโครงการใดจะต้องใช้จ่ายงบประมาณรายจ่ายของแผ่นดินหรืองบประมาณของหน่วยงานเจ้าของโครงการ หรือต้องมีการก่อหนี้ โดยการกู้หรือการค้ำประกัน ต้องส่งโครงการให้คณะรัฐมนตรีให้ความเห็นชอบ